stanford-oval/wikipedia huggingface dataset:
Deadpool 2
Tulevaisuus > Foxin peruttu jatko-osa ja spin-off

Marraskuussa 2016, kun Deadpool 2:n kehitystyö alkoi, Fox suunnitteli myös elokuvaa Deadpool 3, jossa X-Voiman sanottiin myös esiintyvän. Kun Leitchin vahvistettiin ohjaavan Deadpool 2, paljastettiin myös, että Fox etsi uutta ohjaajaa Deadpool 3:lle. Maaliskuussa 2017 Reese tarkensi, että vaikka X-Voiman perustaminen tapahtuu Deadpool 2:ssa, ryhmän oma elokuva X-Force olisi Deadpool 3:sta erillinen elokuva.
Toukokuussa 2018 Reynolds kertoi, ettei kolmatta Deadpool-elokuvaa ehkä tehdä, johtuen elokuvasarjan keskittymisestä X-Voimaan. Reesen ja Wernickin mielestä kolmas elokuva tulisi kuitenkin ”ehdottomasti” tapahtumaan X-Forcen ensi-illan jälkeen, mitä he vertasivat siihen, kuinka Iron Man 3 (2013) julkaistiin vasta crossover-elokuvan The Avengers (2012) jälkeen. Lisäksi Leitch ilmaisi halunsa palata työskentelemään elokuvasarjan parissa, sanoen, ”Olisin kiitollinen, jos saisin työskennellä jälkeen [Reynoldsin Deadpoolin] kanssa. Riippuu ajasta ja paikasta, joten katsotaan mitä tapahtuu.”
Tulevaisuus > Marvel Cinematic Universe

Kun Disneyn paljastettiin joulukuussa 2017 ostavan suurin osa 21st Century Foxista, Disneyn toimitusjohtaja Bob Iger sanoi, että Deadpoolista tulisi osa Marvel Cinematic Universea (MCU), ja että yhtiö olisi halukas tekemään R-ikärajoitettuja (Suomessa 16) Deadpool-elokuvia ”niin kauan kuin annamme yleisön tietää mikä heitä odottaa”. Disney ja Marvel Studios katsoivat huolella elokuvan Once Upon a Deadpool -version löytääkseen sopivan keinon käyttää hahmoa MCU:n PG-13 -ikärajoitettuissa (Suomessa 12) elokuvissa.
Lokakuussa 2019 Reese ja Wernick sanoivat työstävänsä käsikirjoitusta, mutta Marvel Studiosin hyväksyntää kolmannen elokuvan tuotannon aloittamiselle. Reese sanoi, että ”[Deadpool] elää luomassamme R-ikärajoitetussa universumissa, ja toivomme leikkiä jonkin verran myös MCU:n hiekkalaatikossa ja sovittaa hänet sinne.” Saman kuukauden aikana Reynoldsin vihjailtiin jatkavan Deadpoolin näyttelijänä. Joulukuussa 2019 Reynolds vahvisti Marvel Studiosin kehittelevän kolmatta Deadpool-elokuvaa. Marraskuussa 2020 Marvel ja Ryan Reynolds tapasivat useita käsikirjoittajia ja päättivät että Wendy Molyneux ja Lizzie Molyneux-Logelin, jotka tunnetaan parhaiten työstään Bob’s Burgersin parissa, käsikirjoittaisivat elokuvan. Tammikuussa 2021 Marvel Studiosin johtaja Kevin Feige vahvisti sen olevan R-ikärajoitettu (Suomessa 16), kuten edelliset Deadpool-elokuvat. Kuvausten suunnitellaan alkavan vuoden 2022 lopulla. Maaliskuussa 2022 Shawn Levy, joka oli työskennellyt Reynoldsin kanssa ohjatessaan elokuvia Free Guy (2021) ja The Adam Project (2022), valittiin elokuvan ohjaajaksi, Reesen ja Wernickin palatessa käsikirjoittajiksi. Levy ilmaisi halunsa tuoda Wolverinen näyttelijä Hugh Jackman mukaan elokuvaan jossain muodossa. Syyskuun 2022 lopussa Reynolds vahvisti, että Jackman palaisi elokuvassa rooliinsa. Deadpool & Wolverine sai ensi-iltansa 24. heinäkuuta 2024.
Helmi (täsmennyssivu)

Helmi voi tarkoittaa seuraavia:
helmi, koruna käytettävä, helmisimpukoiden ja eräiden kotiloiden synnyttämä helmiäispallo
Helmi, naisen etunimi
Helmi, Suomessa toimiva mielenterveysyhdistys
Helmi, Helmi-yhdistyksen julkaisema lehti
Helmi Levyt, suomalainen levy-yhtiö
Helmi Liiketalousopisto, Suomessa toiminut, vuonna 2017 Perho Liiketalousopistoon yhdistetty oppilaitos
Helmi-elinympäristöohjelma, maa- ja metsätalousministeriön sekä ympäristöministeriön käynnistämä luonnonsuojeluohjelma
Helmi, sukunimenä:
Amina Helmi (s. 1970), argentiinalais-alankomaalainen tähtitieteilijä.
Hermannus Höfte

| Mitalit> Miesten soutu. Olympialaiset .Maa:   Alankomaat | Mitalit> Miesten soutu. Olympialaiset .Maa:   Alankomaat | Mitalit> Miesten soutu. Olympialaiset .Maa:   Alankomaat | Miesten soutu> .Maa:   Alankomaat |
| --- | --- | --- | --- |
|  Pronssia | Lontoo 1908 | perämiehetön nelikko |  |
Hermannus Höfte (5. elokuuta 1884 Amsterdam – 18. marraskuuta 1961 Amsterdam) oli alankomaalainen soutaja. Hän kilpaili vuoden 1908 kesäolympialaisissa Lontoossa ja oli siellä mukana saamassa pronssia perämiehettömässä nelikossa.
Electric Crayon Set

The Electric Crayon Set on vuonna 1999 perustettu suomalainen psykedeelinen power pop -yhtye. Sen musiikin takaa löytyy porilainen kitaristi, laulaja ja lauluntekijä Timo Pääkkö. Esikuvikseen yhtye mainitsee 1960-luvun psykedelia/mod/pop-yhtyeet kuten The Zombies, Small Faces ja The Creation unohtamatta 1970-, 1980- ja 1990-lukujen popneroja kuten XTC, Martin Newell ja The Jam. Electric Crayon Setin kappaleille on tyypillistä tarttuva kertosäe mystisen, jopa hieman omituisen kokonaisuuden keskellä.
Julkaisut > Albumit

One Man’s Trash (2001)
What a Rotter of a Day! (2007)
Julkaisut > Singlet

"The Hardest Thing/Demons in Disguise" (2000)
"Good Girl/These Nights Are Supernatural" (2006)
Kokoonpano

Timo Lilja – rummut
Juha Kormano – kitara
Timo Pääkkö – kitara, laulu
Seppo Tyni – basso
Pekka Tyni – koskettimet
Entiset jäsenet

Jussi Reunamäki – koskettimet ("One Man’s Trash + "Hardest Thing/Demons in Disquise")
Harjun nuorisotalo

| Harjun nuorisotalo |
| --- | --- |

Sijainti:  Dallapénpuisto, Vallila, Helsinki, Suomi
Koordinaatit:  60°11′23″N 24°57′27″E﻿ / ﻿60.18975°N 24.95747°E﻿ / 60.18975; 24.95747
Rakennustyyppi:  Ruumishuone, varastorakennus (d), yhteistötalo (en) ja rakennus
Käyttö:  Seurantalo
Suunnittelija:  Albert Nyberg
Valmistumisvuosi:  1923 ja 1921
 fiHarjun nuorisotalo 
Harjun nuorisotalo, entiseltä nimeltään Harjun paarihuone, on Dallapénpuistossa Vallilan kaupunginosassa Helsingissä sijaitseva entinen nuorisotalo. Se on valmistunut vuonna 1923, alun perin ruumishuoneeksi, mutta vuodesta 1986 lähtien se on toiminut nuoriso­talona. Harjun nuoriso­talon toiminta keskittyy erityisesti musiikkiin, kuvalliseen ilmaisuun, moni­kulttuuri­seen toimintaan ja alueelliseen vaikuttamiseen. Siellä järjestetään säännöllisesti musiikin ja kuva­taiteen opetusta, ja siellä on myös näyttely­tila ja kahvila.
Nuorisotalon toiminta päättyi vuonna 2019 sisäilmaongelmien vuoksi.
Historia

Nykyinen nuorisotalo rakennettiin vuonna 1923 Albert Nybergin suunnittelemana ruumishuoneeksi. Talon ohi Teollisuus­kadun reunaa pitkin kulki tuolloin Sörnäisten satamarata, jonka vierellä oli myös ruumis­huoneen kohdalle päättyvä sivu­raide. Ruumis­huoneessa vainajat pestiin ja pantiin arkkuihin ja kuljetettiin sen jälkeen rauta­teitse Malmin hautausmaalle, jonne myös johti Malmin asemalta haarautunut sivu­raide. Vainajien lisäksi samassa junassa kuljetettiin tuolloin myös saattajia.
Rakennuksen alku­peräisestä käyttö­tarkoituksesta muistuttavat yhä sen pääoven yläpuolelle hakattu latinankielinen lause: Statutum est hominibus mori ("Säädetty on ihmiselle kuolema") sekä julkisivussa olevat ristit.
Rautatie­liikenne Malmin hautaus­maalle lopetettiin vuonna 1954, ja muutamaa vuotta myöhemmin lopetettiin myös Harjun ruumis­huoneen toiminta. Tämän jälkeen rakennus toimi pari­kymmentä vuotta maali­varastona.  Vuonna 1978 se jäi sellaisenaan pois käytöstä ja päästettiin ränsistymään, mutta alueen kodittomat ja irtolaiset alkoivat pitää sitä maja­paikkanaan. Eräs nuoriso­ryhmä alkoi myös kokoontua sen kellarissa.
Aloitteen käyttämättömäksi jääneen rakennuksen muuttamisesta nuoriso­taloksi tekivät eräät nuoret, jotka ottivat yhteyttä kaupungin nuoriso-ohjaaja Pirjo-Riitta Karppiseen. Helsingin kaupungin nuoriso­lauta­kunta saikin talon käyttöönsä vuonna 1984, ja nuorisotalona se avattiin vuonna 1986.
Aiheesta muualla

Kuvia tai muita tiedostoja aiheesta Harjun nuorisotalo Wikimedia Commonsissa
Harjun ruumishuone vuonna 1931. Ruumisjuna lähdössä Malmin hautausmaalle.
Elliptinen galaksi

Elliptinen galaksi Abell S740
Elliptinen galaksi on nimensä mukaisesti ellipsoidin muotoinen galaksi. Se on yksi Hubblen luokittelun mukaisista galaksityypeistä. Pienet elliptiset galaksit muistuttavat pallomaisia tähtijoukkoja ja ovat vain vähän niitä isompia; suuret elliptiset galaksit ovat massiivisimpia tunnettuja kohteita. Noin 20 % havaituista galakseista on elliptisiä; todellisen määrän uskotaan olevan vain puolet siitä, sillä pieniä epäsäännöllisiä galakseja on enemmän kuin pystymme havaitsemaan.
Rakenne

Elliptisen galaksin tähdet ovat keskittyneet tiiviin ytimen ympärille, josta etäämmälle mentäessä tähtiä on vähitellen yhä harvemmin. Toisin kuin kierteisgalaksilla, elliptisen galaksin tähdet kiertävät ydintä enemmän tai vähemmän satunnaisilla radoilla toistensa suhteen, eikä galaksi siten itsessään pyöri juuri lainkaan. Galaksi sisältää hyvin vähän tähtienvälistä materiaa, nuoria tähtiä ja avoimia tähtijoukkoja. Sen sijaan pallomaisia tähtijoukkoja saattaa olla suuren galaksin ympärillä jopa tuhansia.
Elliptisen galaksin tähdistä valtaosa on niin sanottuja toisen populaation tähtiä. Ne olivat ensimmäisiä pitkäikäisiä tähtiä maailmankaikkeuden synnyn jälkeen, ja sisältävät hyvin vähän metalleja (tähtitieteessä metalli on mikä tahansa heliumia raskaampi alkuaine). Toisen populaation tähdet ovat väriltään keskimäärin keltaisia, mikä aiheuttaa elliptisille galakseille niiden kellertävän värin.
Elliptiset kääpiögalaksit ovat hyvin pieniä: niissä on vain satoja miljoonia tai muutamia miljardeja tähtiä, ja niiden koko saattaa olla vain 5000 valovuotta. Suurimmat jättiläisellipsigalaksit sen sijaan sisältävät jopa useita biljoonia (1012) tähtiä ja ovat yli puolen miljoonan valovuoden läpimittaisia. Vertailun vuoksi tyypillinen kierteisgalaksi Linnunrata on kiekon halkaisijaltaan 100 000 valovuoden kokoinen ja sisältää 200–400 miljardia tähteä.
Synty

Klassisen käsityksen mukaan elliptisten galaksien materia kului heti alussa kokonaan tähtiin, minkä takia niissä on nyt vain ikääntyneitä tähtiä. Muodostuneet tähdet olivat lähinnä keskikokoisia tai pieniä ja siten hyvin pitkäikäisiä, eikä uutta materiaa ole juuri ehtinyt syntyä supernovista tai tavallisista novista.
Nykykäsityksen mukaan elliptiset galaksit ovat syntyneet kahden tai usean pienemmän galaksin törmättyä ja sulauduttua toisiinsa. Tämä selittää tähtien epäyhtenäiset kiertoradat galaksin keskustan ympäri ja sen, miksi galaksijoukkojen keskuksissa usein on jättiläismäisiä elliptisiä galakseja.
Tunnettuja elliptisiä galakseja

Messier 32, Andromedan galaksin seuralainen
Messier 49 Coman–Virgon galaksijoukossa
Messier 59 Coman–Virgon galaksijoukossa
Messier 60 Coman–Virgon galaksijoukossa
Messier 87, jättiläisellipsigalaksi Coman–Virgon galaksijoukossa
Messier 89 Coman–Virgon galaksijoukossa
Messier 105, Leo I -galaksijoukon kirkkain elliptinen galaksi
Messier 110, Andromedan galaksin seuralainen
Centaurus A, aktiivinen galaksi (radiogalaksi) Kentaurin tähdistössä
Harry Gregg

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Henry Gregg
Syntymäaika: 27. lokakuuta 1932
Syntymäpaikka: Magherafelt, Pohjois-Irlanti
Kuolinaika: 16. helmikuuta 2020 (87 vuotta)
Kuolinpaikka: Coleraine, Pohjois-Irlanti
Pelipaikka: maalivahti
Seurat
| Vuodet | Seura | O | (M) |
| 1951–1952 | Coleraine FC |  |  |
| 1952–1957 | Doncaster Rovers FC | 93 | (0) |
| 1957–1966 | Manchester United FC | 208 | (0) |
| 1966–1967 | Stoke City FC | 2 | (0) |
Maajoukkue
| 1954–1963 | Pohjois-Irlanti | 25 | (0) |
Valmennusura
1968–1972: Shrewsbury Town FC
1972–1975: Swansea City AFC
1975–1978: Crewe Alexandra FC
1986–1987: Carlisle United FC
 Seurajoukkueuran tilastot kattavat vain kansalliset sarjat, päivitetty 3. huhtikuuta 2020.  Maajoukkueuran tilastot päivitetty 3. huhtikuuta 2020.
Henry "Harry" Gregg (27. lokakuuta 1932 – 16. helmikuuta 2020) oli pohjoisirlantilainen jalkapalloilija, pelipaikaltaan maalivahti. Hän pelasi valtaosan urastaan Manchester Unitedissa. Gregg pelasi Pohjois-Irlannin maajoukkueessa 25 maaottelua ja edusti maataan vuoden 1958 maailmanmestaruuskilpailuissa, joissa hänet valittiin turnauksen parhaaksi maalivahdiksi.
Magherafeltissa syntyneen Greggin ura alkoi Colerainessa, josta hän siirtyi Englannin 2. divisioonan Doncaster Roversiin 1952. Gregg pelasi seurassa viisi vuotta kunnes Manchester United osti hänet maalivahtien ennätyssummalla 1957. Gregg oli mukana 1958 tapahtuneessa Münchenin lento-onnettomuudessa, jossa kuoli 23 ihmistä mukaan lukien kahdeksan Unitedin pelaajaa. Greggiä kutsutaan usein "Münchenin sankariksi", sillä hän pelasti palavasta lentokoneesta useita joukkuetovereitaan ja muita matkustajia. Menetyksistä huolimatta United ja Gregg onnistuivat pääsemään FA Cupin loppuotteluun, mutta hävisi sen. Greggin uran aikana Manchester United voitti cupin 1963, mutta Gregg oli sivussa loukkaantumisen takia. Kaksi vuotta myöhemmin United voitti mestaruuden, mutta Gregg ei juurikaan pelannut loukkaantumisten vuoksi. Hänen pelaajauransa päättyi 1967 Stoke Cityssä.
Pelaajauran jälkeen Gregg siirtyi valmentajaksi. Hän toimi Shrewsbury Townin, Swansean, Crewe Alexandran ja Carlisle Unitedin päävalmentajana sekä myöhemmin Manchester Unitedin maalivahtivalmentajana.
Gregg nimitettiin ansioistaan Brittiläisen imperiumin ritarikunnan jäseneksi (MBE) 1995 ja upseeriksi (OBE) 2019.
Electric

| Electric The Cult |
| --- | --- | --- |

Studioalbumin tiedot
 Julkaistu: 6. huhtikuuta 1987
 Tuottaja(t): Rick Rubin
 Tyylilaji: hard rock
 Kesto: 38.51
 Levy-yhtiö: Beggars Banquet (BEGA 80)
The Cultin muut julkaisut
| Love 1985 | Electric 1987 | Sonic Temple 1989 |
Electric on The Cultin musiikkialbumi vuodelta 1987. Sen esittelyssä Helsingin Sanomien Markku Fagerlund luonnehti The Cultia 1980-luvun Led Zeppeliniksi: ”Ian Astbury laulaa kuin Robert Plant konsanaan, soitto jyrisee Billy Duffyn kitaran siivittämänä lujaa, peruskomppi on sekin tuhtia tavaraa.”
Kappaleet

Kaikki kappaleet Ian Astbury ja Billy Duffy ellei toisin mainita.
Wild Flower – 3.37
Peace Dog – 3.34
Lil' Devil – 2.44
Aphrodisiac Jacket – 4.11
Electric Ocean – 2.49
Bad Fun – 3.33
King Contrary Man – 3.12
Love Removal Machine – 4.17
Born to Be Wild – 3.55 (säv. Mars Bonfire)
Outlaw – 2.52
Memphis Hip Shake – 4.01
Kokoonpano

Ian Astbury – laulu
Billy Duffy – kitara
Jamie Stewart – basso
Les Warner – rummut
Arviot

Allmusic:
Aiheesta muualla

Electric discogs.com-sivustolla
HMS Stronghold

| HMS Stronghold |
| --- | --- |
 HMS Stronghold

Aluksen vaiheet
Rakentaja:  Scotts Shipbuilding and Engineering Company, Greenock
Kölinlasku:  maaliskuu 1918
Laskettu vesille:  6. toukokuuta 1919
Palveluskäyttöön:  2. heinäkuuta 1919
Poistui palveluskäytöstä:  uponnut 2. maaliskuuta 1942
Tekniset tiedot
Uppouma:  919 t (standardi) 1 240 t (max)
Pituus:  84,12 m
Leveys:  8,15 m
Syväys:  2,99 m
Koneteho:  27 000 hv
Nopeus:  36 solmua
Miehistöä:  90
Aseistus
Aseistus:  3 × QF 4"/L45 (102 mm) Mk V 1 × QF 2 naulan ilmatorjuntatykki 4 × 21" (533 mm) torpedoputkea 2 × 18" torpedoputkea
HMS Stronghold (viirinumero H50) oli Britannian kuninkaallisen laivaston Amiraliteetin S-luokan hävittäjä toisessa maailmansodassa.
Valmistus

Alus tilattiin vuosien 1916-1917 laivaston-hätäohjelman 12. tilauksessa Scotts Shipbuilding and Engineering Companyltä Greenockista, missä köli laskettiin maaliskuussa 1918. Alus laskettiin vesille 6. toukokuuta 1919 ja otettiin palvelukseen 2. heinäkuuta.
Palvelus

Palvelukseen oton jälkeen alukselle asennettiin katapultti Follandin lentokoneen käytön testaamiseksi sotalaivalla. Vuonna 1939 alus määrättiin Hongkongiin sijoitettuun laivasto-osastoon, jonka mukana se aloitti 3. syyskuuta partioinnin. Se siirrettiin 15. syyskuuta miinoitustehtäviin Singaporeen, jonne se saapui 22. syyskuuta. Alus laski marraskuussa miinoitteen Johoren etelärannikolle.
Alus laski 2. tammikuuta-8. maaliskuuta 1940 Singaporen edustalle miinakenttä numero kahteen miinoja, minkä jälkeen se siirrettiin partiotehtäviin Malesiaan osana Singaporeen sijoitettua laivastoa. Helmikuussa 1941 alus laski Johoren itärannikolle miinoitteen yhdessä apumiinalaiva HMS Teviot Bankin kanssa. Alus laski 8. maaliskuuta mennessä Singaporen edustalle miinakentän numero 3, minkä jälkeen se jatkoi partiointia. Se jatkoi heinäkuussa Johoren itärannikon miinoittamista, minkä jälkeen se palasi jälleen partiontiin. Marraskuussa alus laski Lomun kanavaan miinakenttä numero viiden, minkä jälkeen se siirrettiin joulukuussa Singaporeen telakalle huollettavaksi. Alus oli edelleen telakalla, kun sotatoimet Japania vastaan alkoivat 8. joulukuuta.
Tammikuussa 1942 telakalta palattuaan alus siirrettiin Singaporen ja Australian välisten saattueiden suojaksi. Alus hinasi 2. helmikuuta HMAS Vendettan Jaavalta Singaporeen ja se suojasi 11. helmikuuta evakuointisaattuetta Singaporesta Jaavalle risteilijä HMS Durbanin ja hävittäjä HMS Jupiterin kanssa. Saattueeseen liittyi Palambangista lähtenyt evakuointiin osallistuvat alukset. Saattue joutui 13. helmikuuta keisarillisen Japanin laivaston sukellusveneiden hyökkäyksen kohteeksi, jolloin joitakin sen aluksia tuhoutui.
Maaliskuussa alus suojasi pakolaisia kuljettavaa hollantilaista höyrylaivaa SS Zaandamia Tijlatapista Fremantleen. Alus erkani 2. maaliskuuta nopeammasta suojattavastaan. Japanin laivaston tiedustelukone havaitsi aluksen Sundasalmesta etelään. Alus joutui taisteluun Keisarillisen Japanin laivaston risteilijöiden Mayan ja hävittäjien Arashin ja Nowakin. Taistelussa Stronghold upposi. Japanilaisten valtaama hollantilainen kauppalaiva pelasti miehistön eloonjääneet, jotka myöhemmin siirrettiin Mayalle.
En valinnut asiaa

| En valinnut asiaa Eri esittäjiä |
| --- | --- | --- |

Kokoelmalevyn tiedot
 Julkaistu: 1996
 Formaatti: 2CD
 Tyylilaji: laulelma, folk
 Levy-yhtiö: Love Records
En valinnut asiaa on vuonna 1996 julkaistu kokoelma-albumi 1970-luvun suomalaisen poliittisen laululiikkeen ”taistolaislauluja”. Kokoelman on koonnut Kerkko Koskinen.
Kappaleet > CD 1

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä(t) | Kesto |  |  |  |  |  |  |
| 1. | Tartu hetkeesi | Kristiina Halkola |  |  |  |  |  |  |  |
| 2. | Che Guevara | Agit-Prop |  |  |  |  |  |  |  |
| 3. | Vallankumouksen ylistys | Agit-Prop |  |  |  |  |  |  |  |
| 4. | En valinnut asiaa | Kristiina Halkola |  |  |  |  |  |  |  |
| 5. | Che | Kaj Chydenius |  |  |  |  |  |  |  |
| 6. | Sinun lapsesi | Kristiina Halkola |  |  |  |  |  |  |  |
| 7. | Natalia | Agit-Prop |  |  |  |  |  |  |  |
| 8. | Pajupilli | Kristiina Halkola |  |  |  |  |  |  |  |
| 9. | Kolme pikku miestä | KOM-teatteri |  |  |  |  |  |  |  |
| 10. | Riistäjän lait | KOM-teatteri |  |  |  |  |  |  |  |
| 11. | Toveri mitä odotat | KOM-teatteri |  |  |  |  |  |  |  |
| 12. | Neljä rikollista | Agit-Prop |  |  |  |  |  |  |  |
| 13. | Hyvästi | Aulikki Oksanen |  |  |  |  |  |  |  |
| 14. | Puhu minulle rakkaudesta | Arja Saijonmaa |  |  |  |  |  |  |  |
| 15. | Kenen joukoissa seisot? | KOM-teatteri |  |  |  |  |  |  |  |
| 16. | Laulu siirtotyöläisestä | Kristiina Halkola |  |  |  |  |  |  |  |
| 17. | Nuorison marssi | KOM-teatteri |  |  |  |  |  |  |  |
| 18. | Laulu Spartakuksesta | Mauno Blomqvist |  |  |  |  |  |  |  |
| 19. | Sinua sinua rakastan | Kaj Chydenius |  |  |  |  |  |  |  |
| 20. | Ratsu | Kaisa Korhonen & Kaj Chydenius |  |  |  |  |  |  |  |
| 21. | Jos rakastat | Kristiina Halkola |  |  |  |  |  |  |  |
| 22. | Balladi toveri Viljasesta | KOM-teatteri |  |  |  |  |  |  |  |
| 23. | Partisaanimarssi | KOM-teatteri |  |  |  |  |  |  |  |
| 24. | El pueblo unido jamás será vencido | Agit-Prop & Quilapayún |  |  |  |  |  |  |  |
Kappaleet > CD 2

|  |
| --- | --- | --- | --- | --- | --- | --- | --- | --- | --- |
| Nro | Nimi | Esittäjä(t) | Kesto |  |  |  |  |  |  |
| 1. | Kisällittäret | Agit-Prop |  |  |  |  |  |  |  |
| 2. | Aamu saapuu arkana | Aulikki Oksanen |  |  |  |  |  |  |  |
| 3. | Jäähyväiset | Anneli Sari |  |  |  |  |  |  |  |
| 4. | Puolue | Agit-Prop |  |  |  |  |  |  |  |
| 5. | Oppimisen ylistys | Kristiina Halkola |  |  |  |  |  |  |  |
| 6. | Lintu mustasiipi lennä | Agit-Prop |  |  |  |  |  |  |  |
| 7. | Puolueen ylistys | Pekka Aarnio & Kaj Chydenius |  |  |  |  |  |  |  |
| 8. | Nuoruustango | Kiti Neuvonen |  |  |  |  |  |  |  |
| 9. | Ei puolikasta | Kristiina Halkola |  |  |  |  |  |  |  |
| 10. | Balladi Ilmarista | Aulikki Oksanen |  |  |  |  |  |  |  |
| 11. | Laulu pohjoismaisesta järjestelmästä | Kiti Neuvonen |  |  |  |  |  |  |  |
| 12. | United Fruit | Agit-Prop |  |  |  |  |  |  |  |
| 13. | Huomenna on paremmin | Aulikki Oksanen |  |  |  |  |  |  |  |
| 14. | Seison torilla | Kaisa Korhonen |  |  |  |  |  |  |  |
| 15. | Kommunismin ylistys | Kaisa Korhonen |  |  |  |  |  |  |  |
| 16. | Lenin-setä asuu Venäjällä | Meripioneerit |  |  |  |  |  |  |  |
| 17. | Peruskivi | Agit-Prop |  |  |  |  |  |  |  |
| 18. | Vietnamissa, Vietnamissa | Agit-Prop |  |  |  |  |  |  |  |
| 19. | Kolme luotia Rudi Dutschkeen | Sinikka Sokka & Pekka Aarnio |  |  |  |  |  |  |  |
| 20. | Tiedän | Olavi Ahonen |  |  |  |  |  |  |  |
| 21. | Laulu sotilaan vaimosta | Kaisa Korhonen |  |  |  |  |  |  |  |
| 22. | Laulu kuolleesta rakastetusta | Maarit |  |  |  |  |  |  |  |
| 23. | Kahden laulu | Agit-Prop |  |  |  |  |  |  |  |
| 24. | Olen minä onnellinen | Kaisa Korhonen |  |  |  |  |  |  |  |
| 25. | Yhteisrintama | Kaisa Korhonen |  |  |  |  |  |  |  |
Aiheesta muualla

En valinnut asiaa discogs.com -sivustolla
Hekatomnos

Hekatomnoksen kuva muinaisessa rahassa.
Hekatomnos (m.kreik. Ἑκατόμνος, lat. Hecatomnus; k. n. 377 eaa.) oli Vähässä-Aasiassa sijainnutta Kaariaa noin vuosina 392–377 eaa. hallinnut Persian alainen satraappi, josta sai alkunsa Hekatomnidien dynastia. Hekatomnos oli alkujaan sisämaassa sijainneen Mylasan kaupunkivaltion hallitsija, missä asemassa hän seurasi isäänsä Hyssaldomosta. Persian kuningas Artakserkses II nimitti Hekatomnoksen koko Kaarian satraapiksi kukistuneen Tissaferneen tilalle. Hekatomnos komensi Persian laivastoa vuoden 390 eaa. sotaretkellä Kyprosta vastaan. Hekatomnosta seurasivat hallitsijoina vuoron perään hänen viisi lastaan, Mausollos, Artemisia II, Idrieus, Ada ja Piksodaros, joista Mausollos ja Artemisia sekä Idrieus ja Ada olivat lisäksi aviopareja.
Mylasasta löydettiin vuonna 2008 Hekatomnoksen haudaksi oletettu muinaishauta, josta haudanryöstäjät varastivat kultaisen seppelkruunun. Sitä yritettiin vuonna 2010 huutokaupata Edinburghissa Skotlannissa, mutta paikallinen poliisi takavarikoi sen ja se määrättiin joulukuussa 2017 palautettavaksi Turkkiin.
Electric Blue Peggy Sue and the Revolutionions from Mars

| Electric Blue Peggy Sue and the Revolutionions from Mars> Tiedot |
| --- | --- |
Toiminnassa:  1986–1996
Kotipaikka:  Oulu
Laulukieli:  englanti
Jäsenet:  Ray Katz, laulu, kitara   Kale, basso   Merja Koistinen, urut   Ismo Autioniemi, kitara   Timppa, rummut (1987–1992)  Jallu Junnilainen, lyömäsoittimet (1990–1995)  Pasi Aikio, rummut (1993–1995)  Jyrki Raatikainen, rummut (1986) 
Levy-yhtiö:  Spirit, 1989–1994   Gaga Goodies, 1987–1988  
Infobox OKNimi-testi OK: 
Electric Blue Peggy Sue and the Revolutionions from Mars oli oululainen rockyhtye. Yhtyeen perustivat Jukka "Kale" Turunen ja nykyään Radiopuhelimissa soittava Esa "Ray Katz" Nissi vuonna 1986. Pitkän nimen vuoksi bändiä kutsuttiin usein nimillä Peggy Sue, EBPSATRFM tai pitkänimiset. Yhtye hajosi 1996. Alun perin Olli Försti oli suunniteltu yhtyeen laulajaksi, mutta tämä kuvio ei toiminut. Hän seisoi kuitenkin yhtyeen ensimmäisillä keikoilla lavalla liikkumatta ja sanoitti yhtyeelle pari kappaletta.
Julkaisut

You Say You Want A Revolutionion?, (Mini-LP, 1987)
You Tell Me That It's Evolutionion, (Mini-LP, 1987)
But When You Talk About Destructionion, (Mini-LP, 1988)
All In The Family -Live (X-Rated), (Live-LP, 1988)
Music for McDonald's, (LP, CD, 1989)
Normal But Normal, (LP, CD, 1991)
Family Favourites, (CD, 1994)
Julkaisut > Singlet

All in the Family / What the Hell Was That? (7", 1989)
Hunger / Big Dipper (7", 1991)
Rabbithole Restaurant / Bowels of Earth / Toasters in Heat (7", 1992)
Harry the Carriage / Red Light Telephone Conversation (CDs, 1993)
Storm-o-vik / Sleep well (CDs, 1993)